Adush...dah keluar sebolah muko pulak! Macam mano ni..lopeh satu, satu lai rosak.. Monitor tu kalau nak ikut'an pun ldah lamo bona... Den nak repair tak pulak pandai. Ni nak cito sikit.. Sekolah Spoghi ni sobonar ei handa.. Banyak kemudahan yang ado tompi... bondo ei dah tuo-tuo.. Sian dio orang tu.. Ilmu teknologi tinggi tonpi dapek guno bahan teknologi yang dah tak berapo canggih laie.. macam dah ketinggalan yo.. Camno nih Bos ? PIBG tak bulih tolong ko ? Sikit-sikit PIBG...sikit-sikit PIBG.. Takdo ko NGO yang lain.. Dongar ei.. murid tuo Spoghi nih kepalang lah gamai ei.. Cubo kiro... dah seghatuis tawun umo sekolah tu (16 November).. Mak oii ai.. ghamai tuuu..
Den tau korang baca apo yang den tulih nih.. memang iyo.. ghamai yang handa kek Spoghi ni.. yang Jutawan pun ado... tompi den tak kona.! Kok kona dah lamo den bisik-bisik'an. Den nih bona eh.. nak minta tolong.. Takdo ko yang bulih sponsor..? Kok ado.. kelua la..munco la.. .. mai la sinia ha.. Apo salah eh.. tolong wargo Spoghi nih.. Den nih tak beduit, kok beduit dah lamo den boli'an tuk bebudak tu.. Hari tu ado yo den survey.. rupo eh takla maha bona.. RM200 dah bulih dapek satu monitor baru 15 inci.
Ni... nak koba'an satu bondo laie.. Kurikulum sekolah sekrang dah bergubah.. bebudak tu sumo eh.. kono belaja dan tahu ilmu ICT. Tawun dopan dah mulo dah.. Tebayang den kek bebudak tu... camno nak belaja ?.. ado 7 yo monito eh. Yang lain tu sumo eh dah tak bulih pakai.. CPU ado 5 yang takdo monito.. Pulak tu yang selow sepid eh.. Sian boto den nengok eh..
Camno pun sekolah Spoghi ni memang hebat.. dapek Anugorah Pengurusan Sekolah Comolang tahun ni.. Den tabik la kek cikgu-cikgu nih.. Itu guno teknologi lamo tu.. Cubo bayang'kan kalau guno teknologi terkini.. Tak dapek den nak koba'an do. Itu baru satu bahagian.. Ada banyak lai bahgian lain kalau nak cito. Apo pun den harap korang yang paham dan mampu tu.. tolong la sekolah nih... Bukan sonang nak bangunkan sebuah sekolah kampung macam Spoghi nih... tapi dah terbukti.. Spoghi BOLEH !! Timo kasih pado yang membaco dan memahami...
min_Latn min_Latn zsm_Latn min_Latn